b'\n_START_ARTICLE_\nSkeiddalen\n_START_PARAGRAPH_\nSkeiddalen er et str\xc3\xb8k og en vei i Bod\xc3\xb8sj\xc3\xb8en bydel i Bod\xc3\xb8. Str\xc3\xb8ket best\xc3\xa5r av en smal og kort dal, som strekker seg fra Galleri Bod\xc3\xb8gaard og opp den 600 meter lange strekningen til Per Helgesens vei og Skeidtoppen. Veien g\xc3\xa5r langs dalbunnen opp gjennom dalen, i en nesten rett linje, og inkluderer 200 meters avstikker, som g\xc3\xa5r parallelt med veien nordvest i dalen._NEWLINE_Under andre verdenskrig opprettet tyskerne to fangeleire i Skeiddalen, med tilsammen 144 fanger. Steinblokkene fra steinbruddet der ble brukt til festningsanlegg, og fortsatt ligger det begravd lik fra krigstida, uten at noen har lyktes i \xc3\xa5 finne disse. Dette var bare to av mange fangeleire i og rundt Bod\xc3\xb8 under krigen.'